એર રાયફલ શૂટીંગમાં ઊભા-ઊભા તથા ફાયર આર્મ્સ શૂટીંગમાં બેસીને, ઊભીને, સૂઈને એમ ત્રણ પોઝીશનમાં શૂટીંગ શીખવવામાં આવે છે. જામનગર શહેર અને જિલ્લાભરમાં શૂટીંગમાં રસ ધરાવતા પ્રશિક્ષુઓને માત્ર જિલ્લા સ્તરે જ નહીં રાજ્ય, રાષ્ટ્રીય અને આંતર રાષ્ટ્રીય સ્તરે પણ ધગશથી આગળ વધી રમવા જવાનો મોકો અહીંથી ક્લબ દ્વારા આપવામાં આવે છે. ક્લબ દ્વારા અહીં એક વિશેષ જોગવાઈ રાખવામાં આવી છે. જે મુજબ જિલ્લા કક્ષાએ ન રમવા ગયા હોય પરંતુ, ઉત્સાહી અને પ્રતિભાવન પ્રશિક્ષુ હોય તેમને રાજ્યકક્ષાએ સીધું જ રમવા જવા દેવાની તક પણ આપવામાં આવે છે. રાજ્યસ્તરે રમ્યા બાદ તે રાષ્ટ્રીય-આંતરરાષ્ટ્રીય સ્તરે રમવાનાં અવસરો પણ પ્રાપ્ત કરી શકે છે.